thecodefatherco/RoDrive huggingface dataset:
Întrebare: Ce indică această poziție a polițistului rutier?
Imagine: Imaginea prezintă un polițist rutier care are brațul stâng ridicat, ținând în mână un baston reflectorizant, cu culorile alb și roșu, ce indică oprirea vehiculelor care circulă din direcția intersectată de brațul întins.
Variante de răspuns:
Reduceți viteza
Măriți viteza
Oprire
Răspuns corect: Oprire
Explicație: Brațul întins orizontal al polițistului rutier semnifică "oprire" pentru toți participanții la trafic care, indiferent de sensul lor de mers, circulă din direcția intersectată de brațul întins, indiferent dacă acesta are sau nu si bastonul reflectorizant. Prin urmare, semnalul polițistului rutier semnifică oprire pentru participanții la trafic care circulă din fața acestuia.
Întrebare: Vă este permisă trecerea peste marcajul longitudinal din imagine?
Imagine: Imaginea prezintă o stradă urbană cu mai multe benzi de circulație și vehicule parcate pe marginea drumului, din perspectiva unui șofer. Strada prezintă un marcaj longitudinal, cu linie discontinuă pe sensul de mers al șoferului și cu linie continuă pe sensul opus. 
Variante de răspuns:
Da, deoarece linia discontinuă este cea mai apropiată de vehiculul pe care îl conduceți
Nu, deoarece este un marcaj dublu
Nu, deoarece în acest caz depășirea este interzisă
Răspuns corect: Da, deoarece linia discontinuă este cea mai apropiată de vehiculul pe care îl conduceți
Explicație: În situația de față întâlniți un marcaj format dintr-o linie continuă și una discontinuă, alăturate. Trebuie să respectați semnificația liniei celei mai apropiate în sensul de mers. În această situație linia cea mai apropiată fiind cea discontinuă, linie care permite încălcarea acesteia. Prin urmare, vă este permisă trecerea peste acest marcaj.
Întrebare: La întâlnirea indicatorului aveți obligația:
Imagine: Imaginea prezintă un drum curbat din perspectiva unui șofer, semnalizat cu indicatorul triunghiular, cu margini roșii și o linie neagră, curbată spre stânga, ce avertizează faptul că urmează o curbă la stânga.
Variante de răspuns:
De a circula cu atenție, deoarece urmează o curbă la stânga
De a schimba obligatoriu direcția de mers spre stânga
De a reduce viteza, deoarece urmează o intersecție periculoasă
Răspuns corect: De a circula cu atenție, deoarece urmează o curbă la stânga
Explicație: În situația dată întâlniți indicatorul “Curbă la stânga”, și vă avertizează ca urmează o curbă spre stânga. La întâlnirea indicatorului nu este obligatorie reducerea vitezei, dar conducătorului de vehicul îi este recomandat, din punct de vedere al conduitei preventive, să reducă viteza de deplasare și să circule cu prudență. Reducerea vitezei de deplasareeste obligatorie doar în curbele deosebit de periculoase, mai exact acolo unde se găsește instalat indicatorul „Curbă deosebit de periculoasă”, sau în curbele în care vizibilitatea este este mai mică de 50 de metri. În curbele în care vizibilitatea este mai mică de 50 de metri, pe lângă obligația privind viteza de deplasare, sunt interzise toate manevrele (depășirea, oprirea, staționarea, mersul înapoi și întoarcerea).
Întrebare: Indicatorul nu permite schimbarea direcţiei de mers spre stânga:
Imagine: Imaginea prezintă o intersecție cu un drum urban cu indicatorul circular cu margini roșii și cu linie neagră, curbată spre stânga, peste care se află o linie roșie, oblică. Indicatorul semnifică faptul că virajul la stânga este interzis.
Variante de răspuns:
În intersecția înaintea căreia este instalat
În toate intersecțiile, până la apariția indicatorului „sfârșitul tuturor restricțiilor“
La 200 m de la locul în care este instalat acesta
Răspuns corect: În intersecția înaintea căreia este instalat
Explicație: Indicatorul pe care l-ați întâlnit se numește “Interzis a vira la stânga”, acest indicator interzice virajul la stânga în intersecția înaintea căreia se află instalat. În situația de față virajul către stânga va este interzis, deci trebuie să vă continuați deplasarea pe direcția înainte.
Întrebare: Indicatorul vă obligă:
Imagine: Imaginea prezintă o intersecție, din perspectiva unui șofer, care prezintă un indicator circular, albastru, cu o săgeată albă cu direcția în sus, din mijlocul careia iese o săgeată albă spre dreapta, care permite deplasarea înainte sau virajul la dreapta.
Variante de răspuns:
Să circulați înainte sau la dreapta în prima intersecție
Să virați la stânga, deoarece accesul în celelalte direcții este interzis
Să urmați traseul ocolitor, presemnalizat la dreapta
Răspuns corect: Să circulați înainte sau la dreapta în prima intersecție
Explicație: Indicatorul pe care l-ați întâlnit se numește “Înainte sau la dreapta”, acest indicator obligă conducătorii de vehicule să circule doar pe direcțiile înainte sau la dreapta, virajul către stânga fiind interzis.
Întrebare: Acest indicator vă avertizează că urmează:
Imagine: Imaginea prezintă un indicator triunghiular, cu margini roșii, inscripționat cu '!'. Acest indicator semnifică faptul că urmează pericole.
Variante de răspuns:
Alte pericole
Un drum fără marcaje
Un drum cu marcaje
Răspuns corect: Alte pericole
Explicație: Acest indicator se numește “Alte pericole” și vă avertizează că urmează un loc periculos. De exemplu, poate fi instalat pentru a avertiza despre existenta unei ieșiri dintr-o instituție a pompierilor. La întâlnirea acestui indicator se recomandă sporirea atenției pentru a putea observa din timp eventualele pericole astfel semnalizate. Acest indicator se găsește instalat și la trecerea la nivel cu o cale ferată industrială, însoțit de unpanou adiţionalce conține imaginea unei locomotive.
Întrebare: Conducătorul autoturismului din imagine va circula cu:
Imagine: Imaginea prezintă un drum din perspectiva șoferului cu indicatorul în formă de romb, cu margini albe și fundal galben, care indică un drum cu prioritate, însoțit de panouri adiționale, dreptunghiulare verzi, pe care scrie cu alb E, urmat de numere, ce reprezintă faptul că se află pe un drum european. La bordul șoferului se află un cerc galben, inscripționat cu '!', care semnifică faptul că șoferul are o vechime mai mică de un an de la obținerea permisului de conducere.
Variante de răspuns:
80 km/h
90 km/h
100 km/h
Răspuns corect: 80 km/h
Explicație: Conducătorul autoturismului din imagine circulă pe un drum național european (E). Viteza maximă admisă pe această categorie de drum pentru conducătorii de autovehicule din categoria B este de 100 km/h. Însă în imagine observăm că autovehiculul are atașat semnul distinctiv pentru conducătorii de autovehicule care au o vechime mai mica de un an de la obținerea permisului de conducere, iar viteza maximă admisă pentru aceștia este cu 20 km/h mai mică decât viteza maximă admisă pentru categoria din care fac parte autovehiculele conduse. Prin urmare, din viteza maximă admisă de 100 km/h scădem cei 20 km/h și avem o diferență de 80 de km/h. Astfel, viteza maximă admisă pentru conducătorul autoturismului din imagine este de 80 km/h.
Întrebare: Care dintre autovehicule staționează greșit?
Imagine: Imaginea prezintă un drum expres cu mai multe benzi de circulație. Vehiculul din dreapta se deplasează pe banda de urgență, staționat, fără să aibă o urgență. Un alt vehicul este staționat pe una dintre benzile drumului expres.
Variante de răspuns:
Autocamionul
Autoutilitara
Ambele autovehicule
Răspuns corect: Ambele autovehicule
Explicație: În situația dată, cele două autovehicule staționează neregulamentar, autoutilitara staționează pe partea carosabilă, neregulamentar, iar autocamionul nu este staționat justificat, neavând instalate triunghiurile reflectorizante, a căror instalare este obligatorie în cazul în care autovehiculul a ramas în pană.
Întrebare: În situația dată, veți circula:
Imagine: Imaginea prezintă perspectiva unui șofer asupra unei străzi urbane noaptea.
Variante de răspuns:
Fără lumini
Numai cu luminile de poziție
Cu luminile de întâlnire
Răspuns corect: Cu luminile de întâlnire
Explicație: Legislația rutieră obligă la folosirea luminile de întâlnire (faza scurtă) sau luminile de drum (faza lungă), atât în localități, cât și în afara acestora, după gradul de iluminare a drumului public. Varianta A de răspuns nu poate fi corectă. Luminile de poziție se vor folosi pe timpul imobilizării vehiculului pe partea carosabilă în afara localităților, de la lăsarea serii și până în zorii zilei, ziua când plouă torențial, ninge abundent sau este ceață densă ori în alte condiții care reduc vizibilitatea pe drumul public. În situația dată va aflați în mișcare, caz în care veți circula având în funcțiune luminile de întâlnire (faza scurtă).
Întrebare: Ce obligații aveți la întâlnirea indicatorului?
Imagine: Imaginea prezintă un drum curbat semnalizat cu indicator dreptunghiular, cu săgeți roșii și albe spre dreapta, care arată faptul că urmează o curbă deosebit de periculoasă spre dreapta.
Variante de răspuns:
Să nu depășiți viteza de 50 km/h, deoarece urmează o curbă deosebit de periculoasă spre dreapta
Să reduceți viteza până la 40 km/h și să circulați cu faza de întâlnire
Să nu depășiți vehiculele de transport de mărfuri
Răspuns corect: Să nu depășiți viteza de 50 km/h, deoarece urmează o curbă deosebit de periculoasă spre dreapta
Explicație: Indicatorul pe care l-ați întâlnit se numește “Curbă deosebit de periculoasă”, acest indicator vă avertizează că urmează o curbă deosebit de periculoasă spre dreapta, iar în curbele deosebit de periculoase aveți obligația de a circula cu o viteză care să nu depășească 30 km/h în localități și 50km/h în afara localităților. Trebuie știut că obligația legală privind viteza de deplasare o aveți doarîn curbele deosebit de periculoase semnalizate ca ataresau în carevizibilitatea este mai mică de 50 de metri. În celelalte tipuri de curbe, adică în cele care nu sunt semnalizate ca fiind curbe deosebit de periculoase sau în cele cu o vizibilitate de peste 50 de metri, nu aveți aceasta obligație legală, dar se recomandă,din punct de vedere al conduitei preventive, să se circule cu viteză redusă. Prin urmare, în situația dată, pentru că vă aflați în afara localității, aveți obligația de a circula cu maxim 50 km/h.
Întrebare: Ce obligații aveți la întâlnirea indicatorului?
Imagine: Imaginea prezintă o trecere la nivel cu calea ferată semnalizată cu un indicator în cruce oblică, roșu și alb, cu semnale luminoase. Nu există bariere, iar semnalele luminoase sunt oprite.
Variante de răspuns:
Opriți autovehiculul, fără a depăși indicatorul, vă asigurați, apoi traversați
Traversați calea ferată cu viteză redusă, după ce v-ați asigurat că nu se apropie trenul
Nicio obligație; indicatorul nu vi se adresează
Răspuns corect: Opriți autovehiculul, fără a depăși indicatorul, vă asigurați, apoi traversați
Explicație: Indicatorul pe care l-ați întâlnit se numește „Trecere la nivel cu o cale ferată simplă, fără bariere”. La întâlnirea acestui indicator aveți obligația de a opri în locul cu vizibilitate maximă, dar fără a depăși indicatorul, și dacă nu se apropie niciun vehicul feroviar vă puteți continua deplasarea.Atenție! Oprirea este obligatorie, indiferent dacă în acel moment circulă sau nu vreun vehicul feroviar. Indicatorul din imagine vă poate induce în eroare deoarece se folosește, de regulă, împreună cu sistemul automat de semnalizare luminoasă, dar acesta se poate folosi și fără acel sistem automat de semnalizare luminoasă, în funcție de caz. De aceea, în cazul în care acesta este instalat singur, așa cum este în imagine, sau dacă sistemul de semnalizare al acestuia nu funcționează, aveți obligația de a opri.
Întrebare: Indicatorul precizează:
Imagine: Imaginea arată un indicator dreptunghiular albastru, care arată configurația benzilor de circulație. Pe banda din stânga, se află un cerc în interiorul căruia scrie 50. Pe banda din dreapta nu se află nimic.
Variante de răspuns:
Pe banda din stânga, vehiculele vor circula cu cel mult viteza indicată
Pe banda din dreapta, se poate circula fără restricție de viteză
Pe banda din stânga, pot circula cei care se deplasează cel puțin cu viteza menționată
Răspuns corect: Pe banda din stânga, pot circula cei care se deplasează cel puțin cu viteza menționată
Explicație: Indicatorul se numește “Bandă destinată circulației vehiculelor lente”. Acest indicator se instalează, de regulă, pe drumurile în rampă, pentru fluidizarea circulației, și ajută vehiculele care se pot deplasa cu viteză superioară, să nu fie stânjenite în deplasare de catre vehiculele cu viteză de deplasare lentă orientând conducătorii de vehicule să ocupe benzile de circulație în funcție de viteza cu care se deplasează. Vehiculele care se deplasează cu viteze mai mici de 50 km/h vor circula pe prima bandă, pe banda a doua este obligatorie deplasarea cu o viteza mai mare de 50 km/h.
Întrebare: Ați selectat corect banda de circulație pentru a vira la stânga în intersecția care urmează?
Imagine: Imaginea prezintă o intersecție dirijată printr-un sens giratoriu, semnalizată cu indicatorul triunghiular cu margini roșii, având săgeți negre care formează un cerc, avertizând apropierea de sens giratoriu. Sunt două benzi, iar șoferul se află pe banda din stânga.
Variante de răspuns:
Da
Nu
Sunteți obligat să circulați numai înainte
Răspuns corect: Da
Explicație: În situația dată vă apropiați de o intersecție unde circulația se desfășoară în sens giratoriu. Pentru că circulați pe un drum cu două benzi de circulație pe sens trebuie să fiți încadrat pe banda numărul 2 atunci când doriți să virați la stânga. Prin urmare, în situația dată ați selectat corect banda de circulație pentru a vira la stânga.
Întrebare: Care este traseul recomandat pentru a vira la stânga?
Imagine: Imaginea prezintă un sens giratoriu cu două posibile trasee de ieșire. Traseul 1 este pentru ieșirea la stânga utilizând banda din margine, iar traseul 2 este pentru ieșirea la stânga utilizând banda din interiorul sensului giratoriu.
Variante de răspuns:
Traseul 1
Traseul 2
Virajul la stânga este interzis
Răspuns corect: Traseul 2
Explicație: În situația dată veți pătrunde într-o intersecție unde circulația se desfășoară în sens giratoriu.Trebuie știut că în cazul de față ambele trasee sunt permise. În astfel de intersecții, după ce ați intrat în sensul giratoriu veți avea prioritate față de cei care doresc să pătrundă în sensul giratoriu. Având în vedere acest aspect, se recomandă urmarea traseului 2, pentru ca cei ce vor să pătrundă în intersecție să o poată face pe banda 1 fără să mai fie nevoiți să vă acorde prioritate, mai mult de atât, traseul 2 este mai scurt decât traseul 1. Prin urmare, traseul recomandat pentru a vira către stânga în această intersecție este traseul numarul 2.
Întrebare: Din punct de vedere al conduitei preventive, cum trebuie să procedați în această situație?
Imagine: Imaginea prezintă o zonă urbană cu indicatorul triunghiular cu margini roșii și copii în interiorul său, care avertizează faptul că zona este frecventată de copii. Se mai află un indicator circular cu margini roșii pe care scrie 30, arătând faptul că limita de viteză este 30. Un copil aflat pe trotuar și-a lăsat mingea de fotbal în mijlocul străzii și ar intenționa să meargă după ea.
Variante de răspuns:
Reduceți viteza, deoarece copilul s-ar putea întoarce pentru a lua mingea din drum
Mențineți viteza, deoarece copiii au fost avertizați și rămân în siguranță pe trotuar
Măriți viteza, deoarece copiii nu aleargă pe stradă
Răspuns corect: Reduceți viteza, deoarece copilul s-ar putea întoarce pentru a lua mingea din drum
Explicație: În primul rând, în imagine se observă indicatorul de avertizare „Copii”, acest indicator se amplasează în apropierea locurilor frecventate de copii (școli, grădinițe, locuri de joacă, parcuri, etc.), acolo unde există posibilitatea ca aceștia să apară pe neașteptate pe partea carosabilă, iar în intervalul orar 7:00 - 22:00, sunteți obligat să reduceți viteza de deplasare până la 30 km/h în localități și 50 km/h în afara localităților. În al doilea rând, în fața dumneavoastră observați o minge pe partea carosabila și trebuie să reduceți imediat viteza, să circulați cu atenție maximă și să vă pregătiți pentru frânare întrucât copilul de pe trotuar se poate întoarce după minge.
Întrebare: Care dintre cele trei vehicule va trece ultimul prin intersecția din imagine?
Imagine: Imaginea prezintă o intersecție nedirijata în care vehiculul roșu vrea să vireze la stânga(vine din stânga), motocicleta vrea să circule înainte(vine din dreapta), iar camionul albastru intenționează să circule înainte(vine de jos).
Variante de răspuns:
Autoturismul
Autocamionul
Motocicleta
Răspuns corect: Autoturismul
Explicație: Intersecția din imagine este nedirijată, situație în care se va aplica regula priorității de dreapta. Autoturismul trebuie să îi acorde prioritate autocamionului deoarece acesta îi vine din dreapta, dar trebuie să îi acorde prioritate și motocicletei, deoarece virând către stânga și motocicleta îi vine din partea dreaptă. Autocamionul trebuie să îi acorde prioritate motocicletei deoarece motocicleta îi vine din dreaptă. Prin urmare, motocicleta nu trebuie să acorde prioritate niciunuia dintre autovehicule și trece prima prin intersecție. Ordinea de trecere este următoarea: motocicleta, urmată de autocamion, iar ultimul prin intersecție va trece autoturismul.
Întrebare: Puteți depăși în această situație, dacă vă aflați la volanul autoturismului?
Imagine: Imaginea prezintă un drum cu două benzi de circulație pe sens. Vehiculul roșu semnalizează intenția de a depăși camionul din fața sa. Pe drum, se află un marcaj transversal, cu linie discontinuă pe sensul de mers și linie continuă pe sensul opus.
Variante de răspuns:
Nu, deoarece treceți de axul drumului
Da, manevra este regulamentară
Nu, deoarece marcajul orizontal interzice manevra
Răspuns corect: Da, manevra este regulamentară
Explicație: În situația dată, conducând autoturismul roșu, întâlniți un marcaj format dintr-o linie continuă și una discontinuă alăturate. Trebuie să respectați semnificația liniei celei mai apropiate în sensul de mers, în această situație linia cea mai apropiată fiind cea discontinuă, linie care permite încălcarea acesteia. Prin urmare, vă este permisă depășirea în această situație.
Întrebare: Cum procedați la întâlnirea panoului și a indicatorului?
Imagine: Imaginea prezintă o intersecție semnalizată cu indicatorul octogonal roșu pe care scrie 'STOP' cu alb, arătând faptul că șoferii trebuie să oprească și să acorde prioritate. Panoul adițional de sub el arată configurația intersecției și arată drumul care începe din stânga și continuă în sus îngroșat, având semnificația faptului că doar mașinilor pe acel drum trebuie sa le fie acordate prioritate.
Variante de răspuns:
Opriți, vă asigurați și acordați prioritate tuturor vehiculelor
Acordați prioritate vehiculelor care circulă din stânga
Acordați prioritate numai vehiculelor de transport public de persoane
Răspuns corect: Opriți, vă asigurați și acordați prioritate tuturor vehiculelor
Explicație: Atunci când circulați printr-o intersecție dirijată cu indicatoare de reglementare de prioritate și întâlniți indicatorul „Oprire” însoțit de panoul adițional din imagine, care indică prin linia îngroșară că drumurile cu prioritate sunt cel din stânga și cel din față, aveți obligația de a opri și de a acorda prioritate tuturor vehiculelor. Dacă prin intersecția dată circulă vehicule, trebuie să acordați prioritate de trecere vehiculelor care circula din partea stânga și din față, deoarece acestea circulă pe drumul cu prioritate și trebuie sa le acordați prioritate de trecere. Vehiculelor care vin din partea dreapta, deși vin de pe un drum fără prioritate, asemenea dumneavoastră, trebuie să le acordați prioritate, creând-se o situație de egalitate, situație în care se va aplica regula priorității de dreapta.
Întrebare: Dacă virați la stânga:
Imagine: Imaginea prezintă o intersecție semaforizată cu indicatorul în formă de romb cu fundal galben și margine albă, ce indică drum cu prioritate. Șoferul se află pe banda din stânga, ce prezintă marcaj cu o săgeată spre stânga, ce îl obligă să vireze la stânga pe acea banda. Semaforul, însă, este roșu.
Variante de răspuns:
Ați selectat corect banda de circulație, dar opriți, pentru că semaforul este pe culoarea roșie
Ați selectat bine banda de circulație, deci vă continuați deplasarea
Puteți vira numai la dreapta
Răspuns corect: Ați selectat corect banda de circulație, dar opriți, pentru că semaforul este pe culoarea roșie
Explicație: În situația dată ați selectat corect banda de circulație pentru a vira la stânga, dar trebuie să respectați semnificația semnalului roșu al semaforului pentru virajul la stânga. Indicatoarele de prioritate, în cazul de față „Drum cu prioritate”, se vor respecta atunci când semafoarele nu funcționează sau funcționează pe semnalul galben intermitent. Prin urmare, trebuie să opriți și să așteptați apariția semnalului de culoare verde, care vă permite trecerea. După care, vă puteți continua deplasarea.
Întrebare: Sfârșitul zonei în care oprirea a fost interzisă este anunțată de:
Imagine: Imaginea prezintă două indicatoare: (1) Indicator circular alb cu o linie neagră oblică ce indică sfârșitul tuturor restricțiilor și (2) Indicator circular albastru cu un X roșu și un panou adițional dreptunghiular cu o săgeată în jos, ce semnifică sfârșitul zonei de oprire interzisă.
Variante de răspuns:
Ambele indicatoare
Indicatorul 1
Indicatorul 2, însoțit de panoul adițional
Răspuns corect: Indicatorul 2, însoțit de panoul adițional
Explicație: Indicatorul 1 se numește „Sfârșitul tuturor restricțiilor” și poate anunța fie sfârșitul unei restricții pentru care nu există un indicator specific care să indice sfârșitul acesteia, fie pentru a anunța sfârșitul a două sau mai multe restricții care au indicator specific pentru a indica sfârșitul acestora, cum ar fi indicatoarele „Depășirea interzisă” și „Limitare de viteză”. Acest indicator nu anunță sfârșitul zonei în care oprirea sau staționarea au fost interzise. Oprirea voluntară a vehiculelor este interzisă în zona de acțiune a indicatorului „Oprirea interzisă”. În cazul în care este instalat singur, oprirea este interzisă din dreptul lui și până la colțul primei intersecții, indiferent de lungimea sectorului. Acesta poate fi însoțit și de panouri adiționale, panoul adițional „Săgeată cu vârful în sus” indică începutul zonei de acțiune, panoul adițional „Săgeată cu două vârfuri, unul în sus și altul în jos” înseamnă confirmarea zonei de acțiune iar panoul adițional „Săgeată cu vârful în jos” semnifică sfârșitul zonei de acțiune a indicatorului. Indicatorul mai poate fi însoțit și de panoul adițional „Săgeată cu vârful în sus” care semnifică începutul zonei de acțiune și distanța de acțiune a indicatorului, exprimată în metri. Prin urmare, sfârșitul zonei în care oprirea a fost interzisă este anunțat de indicatorul numărul doi, însoțit de panoul adițional „Săgeată cu vârful în jos”. De exemplu, dacă oprirea se faceînaintede locul în care este instalat indicatorul 2,manevra este neregulamentară. Dar dacă oprirea se facedupălocul în care este instalat indicatorul 2,manevra este regulamentară.
Întrebare: Care dintre cele două indicatoare obligă la schimbarea direcției de mers spre dreapta, după depășirea locului unde este instalat?
Imagine: Imaginea prezintă două indicatoare de obligație: (1) Indicator circular albastru, cu săgeată 'Direcția obligatorie înainte' și (2) 'Viraj obligatoriu la dreapta'. Șoferul trebuie să respecte direcția indicată de fiecare indicator în funcție de poziția sa pe drum. Este important să semnalizeze intenția de schimbare a direcției și să fie atent la pietonii sau vehiculele care circulă în zonă.
Variante de răspuns:
Indicatorul 2
Indicatorul 1
Ambele indicatoare
Răspuns corect: Indicatorul 2
Explicație: Ambele indicatoare obligă la schimbarea direcției de mers spre dreapta. Diferenta dintre cele două indicatoare este următoarea: - la întâlnirea indicatorului 1 manevra se execută înainte de locul în care este instalat indicatorul; - la întâlnirea indicatorului 2 manevra se execută după ce se trece de locul în care este instalat indicatorul.